เทศบัญญัติเทศบาลเมืองหนองปรือเทศบัญญัติเทศบาลเมืองหนองปรือเรื่องการควบคุมการเลี้ยงหรือปล่อยสุนัขพ.ศ.๒๕๕๒[๑] อาศัยอำนาจตามความในมาตรา ๒๙แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๒) พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ มาตรา ๓๒ มาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ เทศบาลเมืองหนองปรือโดยความเห็นชอบของสภาเทศบาลเมืองหนองปรือและผู้ว่าราชการจังหวัดชลบุรีจึงตราเทศบัญญัติขึ้นไว้ ดังต่อไปนี้ข้อ ๑เทศบัญญัตินี้ให้เรียกว่า เทศบัญญัติเทศบาลเมืองหนองปรือเรื่อง การควบคุมการเลี้ยงหรือปล่อยสุนัข พ.ศ. ๒๕๕๒ข้อ ๒เทศบัญญัตินี้ให้ใช้บังคับภายในเขตเทศบาลเมืองหนองปรือ ตั้งแต่วันที่ได้ประกาศไว้โดยเปิดเผย ณสำนักงานเทศบาลเมืองหนองปรือ แล้วเจ็ดวันข้อ ๓บรรดาเทศบัญญัติ กฎ ข้อบังคับระเบียบ คำสั่งอื่นใดซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔เทศบัญญัตินี้มิให้ใช้บังคับแก่สุนัขของทางราชการข้อ ๕ในเทศบัญญัตินี้การปล่อยสุนัข หมายความว่าการกระทำใด ๆ ที่ทำให้สุนัขพ้นไปจากความรับผิดชอบเลี้ยงดูของตน เช่นการนำสุนัขไปทิ้งในที่ทางสาธารณะ วัด โรงเรียน สวนสาธารณะ แหล่งชุมชนหรือปล่อยให้อยู่นอกสถานที่เลี้ยงโดยปราศจากการควบคุมเจ้าของสุนัข หมายความรวมถึงผู้ครอบครองสุนัข หรือผู้ให้อาหารและที่อยู่แก่สุนัขเป็นประจำด้วยสถานที่เลี้ยง หมายความว่ากรง ที่ขัง หรือที่เลี้ยงอื่นใดที่มีการควบคุมของเจ้าของสุนัขเจ้าพนักงานท้องถิ่น หมายความว่านายกเทศมนตรีเมืองหนองปรือเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุข ตามมาตรา ๕วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๒)พ.ศ. ๒๕๕๐พนักงานเจ้าหน้าที่ หมายความว่าพนักงานเทศบาลเมืองหนองปรือผู้ซึ่งได้รับการแต่งตั้งจากเจ้าพนักงานท้องถิ่นตามมาตรา ๔๔ วรรคสอง แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง(ฉบับที่ ๒) พ.ศ. ๒๕๕๐ที่หรือทางสาธารณะ หมายความว่าสถานที่หรือทางที่มิใช่เป็นของเอกชน และประชาชนสามารถใช้ประโยชน์หรือสัญจรได้สิ่งปฏิกูล หมายความว่าอุจจาระหรือปัสสาวะ และให้หมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นการจดทะเบียนสุนัข หมายความว่าการนำสุนัขไปแจ้งต่อพนักงานเจ้าหน้าที่เพื่อบันทึกรายละเอียดรูปพรรณสัณฐานของสุนัขหรือรหัสเบอร์หู หรือวิธีการอื่นใดที่เจ้าพนักงานท้องถิ่นกำหนดพร้อมจดทะเบียนประจำตัวสุนัขสุนัขควบคุมพิเศษ หมายความว่า(๑) สุนัขสายพันธ์ที่ดุร้าย เช่น พิทบูลเทอเรียบูลเทอเรีย สเตฟฟอร์ดบูลเทอเรีย รอทไวเลอร์และฟิลาบราซิลเรียโร เป็นต้น(๒) สุนัขที่มีประวัติทำร้ายคนหรือพยายามทำร้ายคนข้อ ๖ให้เขตเทศบาลเมืองหนองปรือเป็นเขตการควบคุมการเลี้ยงหรือปล่อยสุนัขข้อ ๗ห้ามมิให้ผู้ใดปล่อยสุนัขในที่หรือทางสาธารณะในเขตเทศบาลเมืองหนองปรือโดยเด็ดขาดตลอดจนห้ามมิให้ปล่อยให้สุนัขถ่ายมูลบนที่หรือทางสาธารณะในเขตเทศบาลเมืองหนองปรือ โดยมิได้ขจัดมูลดังกล่าวให้หมดไปข้อ ๘เจ้าของสุนัขต้องนำสุนัขไปจดทะเบียนณ สถานที่ที่กำหนดให้ตามข้อ ๙ ภายในหนึ่งร้อยยี่สิบวันนับตั้งแต่วันที่สุนัขเกิดหรือภายในสามสิบวันนับตั้งแต่วันที่นำสุนัขมาเลี้ยงในเขตเทศบาลเมืองหนองปรือด้วยตนเองหรือมอบอำนาจให้ผู้อื่นไปทำการแทนก็ได้ข้อ ๙การจดทะเบียนสุนัข ให้นำสุนัขมาจดทะเบียนที่กองสาธารณสุขและสิ่งแวดล้อมเทศบาลเมืองหนองปรือหน่วยเคลื่อนที่ของเทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนดข้อ ๑๐เมื่อพนักงานเจ้าหน้าที่ได้ตรวจสอบความสมบูรณ์ของเอกสารการจดทะเบียนสุนัขแล้วปรากฏว่าหลักฐานถูกต้องให้ออกบัตรประจำตัวสุนัขตามแบบที่เจ้าพนักงานท้องถิ่นกำหนดข้อ ๑๑ในกรณีดังต่อไปนี้ให้ดำเนินการภายในสามสิบวัน(๑) เมื่อมีการย้ายที่อยู่ของสุนัขให้เจ้าของสุนัขแจ้งต่อกองสาธารณสุขและสิ่งแวดล้อมเทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนด(๒) เมื่อบัตรประจำตัวสุนัขสูญหาย ถูกทำลายหรือชำรุดในสาระสำคัญ ให้เจ้าของสุนัขแจ้งต่อกองสาธารณสุขและสิ่งแวดล้อมเทศบาลเมืองหนองปรือ หรือสถานที่อื่นใดตามที่เจ้าพนักงานท้องถิ่นกำหนดเพื่อทำบัตรประจำตัวสุนัขใหม่(๓) ในกรณีที่สุนัขไม่ใช่สุนัขควบคุมพิเศษแต่ได้ทำร้ายคนหรือพยายามทำร้ายคนให้เจ้าของสุนัขแจ้งต่อกองสาธารณสุขและสิ่งแวดล้อม เทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนดเพื่อเปลี่ยนสาระสำคัญของบัตรประจำตัวสุนัขในกรณีที่สุนัขทำร้ายคนเจ้าของสุนัขต้องแจ้งต่อกองสาธารณสุขและสิ่งแวดล้อม เทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนด โดยไม่ชักช้าข้อ ๑๒ในกรณีที่สุนัขตายเจ้าของสุนัขต้องแจ้งต่อกองสาธารณสุขและสิ่งแวดล้อม เทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนดภายในสามสิบวัน นับแต่วันที่ทราบว่าสุนัขนั้นตายตามแบบที่เจ้าพนักงานท้องถิ่นกำหนดข้อ ๑๓ในกรณีที่สุนัขหายเจ้าของสุนัขต้องแจ้งต่อกองสาธารณสุขและสิ่งแวดล้อม เทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนดภายในสามวัน นับแต่วันที่ทราบหากเจ้าของสุนัขพบสุนัขที่หายแล้วต้องแจ้งต่อกองสาธารณสุขและสิ่งแวดล้อม เทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนดทราบภายในสามวันข้อ ๑๔การแจ้งตามข้อ ๑๑ ข้อ ๑๒ และข้อ ๑๓เจ้าของสุนัขอาจแจ้งทางไปรษณีย์ลงทะเบียนหรือวิธีการอื่นใด ทั้งนี้ตามหลักเกณฑ์ที่เจ้าพนักงานท้องถิ่นกำหนดข้อ ๑๕ในการเลี้ยงสุนัขเจ้าของสุนัขต้องปฏิบัติตามหลักเกณฑ์ ดังนี้(๑) จัดสถานที่เลี้ยงตามความเหมาะสมของสุนัขโดยมีขนาดเพียงพอแก่การดำรงชีวิตของสุนัข มีแสงสว่างและการระบายอากาศที่เพียงพอมีระบบการระบายน้ำและกำจัดสิ่งปฏิกูลให้ถูกสุขลักษณะกรณีเป็นสุนัขควบคุมพิเศษจะต้องเลี้ยงในสถานที่เลี้ยงที่มีลักษณะมั่นคง แข็งแรงสุนัขไม่สามารถหลุดรอดออกไปทำอันตรายแก่บุคคลภายนอกได้(๒)ควบคุมสุนัขมิให้ออกนอกสถานที่เลี้ยงโดยปราศจากการควบคุม(๓) ควบคุมมิให้สุนัขก่อเหตุเดือดร้อนรำคาญ เช่นก่อให้เกิดเสียงดังติดต่อกันเป็นระยะเวลานาน ๆ เป็นต้น(๔) รักษาสถานที่เลี้ยงสุนัขให้สะอาดอยู่เสมอจัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียง(๕) ต้องรับผิดชอบต่อความเป็นอยู่ของสุนัข เช่นเรื่องอาหาร ความสะอาด เป็นต้น ถ้าเจ้าของสุนัขไม่สามารถเลี้ยงดูสุนัขได้เป็นการชั่วคราวจะต้องจัดให้มีผู้ดูแลความเป็นอยู่ของสุนัขให้เป็นปกติสุข(๖) เมื่อสุนัขตายเจ้าของสุนัขต้องกำจัดซากสุนัขให้ถูกสุขลักษณะเพื่อป้องกันมิให้เป็นแหล่งเพาะพันธุ์แมลง หรือสัตว์นำโรค ทั้งนี้โดยวิธีที่ไม่ก่อเหตุรำคาญ และไม่เป็นเหตุให้เกิดการปนเปื้อนของแหล่งน้ำ(๗) จัดให้มีการสร้างเสริมภูมิคุ้มกันโรคในสุนัขเพื่อป้องกันอันตรายจากเชื้อโรคที่เกิดจากสุนัขมาสู่คน(๘) ในกรณีที่มีเหตุควรสงสัยว่าสุนัขที่เลี้ยงเป็นโรคอันอาจเป็นอันตรายแก่สุขภาพประชาชนให้เจ้าของสุนัขแยกกักสุนัขนั้นไว้ต่างหากและแจ้งต่อ กองสาธารณสุขและสิ่งแวดล้อมเทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนดทราบและต้องปฏิบัติตามคำแนะนำของเจ้าพนักงานสาธารณสุข(๙)ปฏิบัติการอื่นใดตามคำแนะนำของเจ้าพนักงานสาธารณสุข หรือเจ้าพนักงานท้องถิ่นข้อ ๑๖ห้ามมิให้ผู้ใดเลี้ยงสุนัขในที่หรือทางสาธารณะหรือในที่ของบุคคลอื่นโดยปราศจากความยินยอมข้อ ๑๗หากเจ้าของสุนัขไม่ประสงค์จะเลี้ยงดูสุนัขอีกต่อไปต้องมอบสุนัขพร้อมบัตรประจำตัวสุนัขให้กับบุคคลอื่นและเจ้าของใหม่จะต้องแจ้งต่อกองสาธารณสุขและสิ่งแวดล้อมเทศบาลเมืองหนองปรือหรือสถานที่อื่นใดตามที่เจ้าพนักงานท้องถิ่นกำหนดภายในสามสิบวันนับแต่วันรับมอบสุนัขข้อ ๑๘ผู้ใดนำสุนัขออกนอกสถานที่เลี้ยงต้องปฏิบัติดังต่อไปนี้(๑) พกบัตรประจำตัวสุนัขและต้องแสดงบัตรประจำตัวสุนัขเมื่อเจ้าพนักงานท้องถิ่นเจ้าพนักงานสาธารณสุขหรือพนักงานเจ้าหน้าที่เรียกตรวจ(๒)ผูกสายลากจูงสุนัขที่แข็งแรงและจับสายลากจูงตลอดเวลาในกรณีที่เป็นสุนัขควบคุมพิเศษต้องใส่อุปกรณ์ครอบปากและจับสายลากจูงห่างจากตัวสุนัขไม่เกินห้าสิบเซนติเมตรตลอดเวลาความใน (๒) มิให้ใช้บังคับในกรณี ดังต่อไปนี้ก. ขณะที่สุนัขอยู่ในระหว่างการประกวดการแสดงหรือการประกอบกิจกรรมอื่นใดในทำนองเดียวกันแต่ผู้จัดงานจะต้องมีมาตรการในการป้องกันสุนัขมิให้ทำร้ายคนข. ขณะที่สุนัขอยู่ในการฝึกหัดแต่ผู้ฝึกจะต้องมีมาตรการในการป้องกันสุนัขมิให้ทำร้ายคนค. ขณะที่สุนัขอยู่ในกรง ที่ขังหรือเครื่องควบคุมอื่นใดที่มั่นคง แข็งแรงเพียงพอที่จะป้องกันมิให้สุนัขเข้าถึงบุคคลภายนอกข้อ ๑๙ห้ามบุคคลอายุต่ำกว่าสิบห้าปีหรือเกินกว่าหกสิบห้าปี นำสุนัขควบคุมพิเศษออกนอกสถานที่เลี้ยง เว้นแต่จะอยู่ในกรงที่ขัง หรือเครื่องควบคุมอื่น ที่มั่นคง แข็งแรง เพียงพอที่จะป้องกันสุนัขมิให้เข้าถึงบุคคลภายนอกข้อ ๒๐ในกรณีที่เจ้าพนักงานท้องถิ่นเจ้าพนักงานสาธารณสุข หรือพนักงานเจ้าหน้าที่พบสุนัขในที่หรือทางสาธารณะโดยไม่ปรากฏเจ้าของ ให้พนักงานเจ้าหน้าที่กักสัตว์ดังกล่าวไว้และให้ดำเนินการตามมาตรา๓๐ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๒) พ.ศ.๒๕๕๐ข้อ ๒๑เจ้าของสุนัขต้องอำนวยความสะดวกแก่เจ้าพนักงานท้องถิ่นเจ้าพนักงานสาธารณสุขหรือพนักงานเจ้าหน้าที่ในการตรวจสอบตามอำนาจหน้าที่ที่กำหนดไว้ตามกฎหมายว่าด้วยการสาธารณสุขข้อ ๒๒เจ้าของสุนัขต้องแสดงข้อมูลหลักฐานต่าง ๆ เกี่ยวกับสุนัข เมื่อเจ้าพนักงานท้องถิ่นเจ้าพนักงานสาธารณสุขหรือพนักงานเจ้าหน้าที่ร้องขอสำหรับการปฏิบัติหน้าที่ตามกฎหมายข้อ ๒๓ในกรณีที่มีเรื่องร้องเรียนเกี่ยวกับการเลี้ยงสุนัขเจ้าพนักงานท้องถิ่น เจ้าพนักงานสาธารณสุขหรือพนักงานเจ้าหน้าที่จะต้องไม่เปิดเผยข้อมูลเกี่ยวกับผู้ร้องเรียนและเจ้าของสุนัขต้องปฏิบัติตามคำสั่งของเจ้าพนักงานท้องถิ่น เจ้าพนักงานสาธารณสุขหรือตามคำแนะนำของพนักงานเจ้าหน้าที่ข้อ ๒๔ผู้ใดฝ่าฝืนเทศบัญญัติเทศบาลเมืองหนองปรือนี้มีโทษตามมาตรา ๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๒๕เจ้าของสุนัขที่เลี้ยงสุนัขไว้ก่อนวันที่เทศบัญญัติเทศบาลเมืองหนองปรือนี้มีผลใช้บังคับต้องจดทะเบียนสุนัขให้แล้วเสร็จภายในกำหนดหนึ่งปีนับแต่วันที่เทศบัญญัติเทศบาลเมืองหนองปรือนี้มีผลใช้บังคับข้อ ๒๖ให้นายกเทศมนตรีเมืองหนองปรือมีหน้าที่รักษาการให้เป็นไปตามเทศบัญญัตินี้และให้มีอำนาจออกระเบียบข้อบังคับ ประกาศเพื่อปฏิบัติการให้เป็นไปตามเทศบัญญัตินี้ประกาศณ วันที่ ๔ กุมภาพันธ์ พ.ศ. ๒๕๕๒มายไชยนิตย์นายกเทศมนตรีเมืองหนองปรือปริยานุช/ผู้จัดทำ๒๒ตุลาคม ๒๕๕๒นันท์นภัสร์/ตรวจ๒๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๒๒ ง/หน้า ๔๘/๑๕ ตุลาคม ๒๕๕๒